Referat af generalforsamling den 28/3-2023 i Paraplyens Venner.

Pkt.1: Børge Mogensen blev valgt som ordstyrer

pkt. 2: Birgit Sander Voss

pkt. 3:

Paraplyens Venner blev stiftet den 19/10-2016 og bestyrelsen består af 5 personer og 2 suppleanter.

Bestyrelsen består af Hans-Henrik Berg Jacobsen(formand), Birgit Sander Voss(næstformand), Knud Anker Iversen(kasserer), Petina Larsen(sekretær) og Børge Mogensen(pressemanden). Suppleanter er Bente Svensson og Niels Jensen.

Indtægter i 2022 er kommet fra bidrag fra 98 medlemmer, §18 midler, gaver, loppesalg(tak til Niels) og donationer, bl.a. har vi modtaget kr. 10.000.- fra Tåstrup Banko, stort tak.

Vi udliciterede en del af loppesalg til Kirrpu i Glostrup, som gav en indtægt på kr. 6.408.-, men aftalen blev opsagt af Kirrpu.

Der blev ikke solgt juletræer i 2022, da indtægten ikke svarede til indsats og investering.

Økonomien ser fornuftig ud, det kommer Knud Anker ind på.

Udgifter: vi har bl.a. støttet med:

Busleje, brændstof og brobizz, julegaver til frivillige terrassevarmere til caféen, sommerfest for alle borgere i Tåstrup incl. caféens gæster, telt, infoskærm til caféen og årlige gebyrer og abonnementer.

Der har i 2022 været mange dødsfald blandt caféens gæster, så der er købt flere bårebuketter end vi plejer, da vi altid giver en sidste hilsen til vores gæster.

Der er store udfordringer med at skaffe indtægter udover kontingenter, §18-midler, gaver og donationer. Vi skal derfor også se på nye muligheder for flere indtægter. Er der nogen gode ideer?

Loppesalgs opgaven bliver primært løftet af Niels, men det er et stort arbejde, så han har brug for hjælp. Kender i nogen som vil hjælpe?

Planlagte aktiviteter i 2023 er en sommerfest den 12/8-2023 og et julemarked den 2/12-2023.

Foreningen støtter naturligvis de aktiviteter, som Paraplyen, gæster og frivillige sætter i søen. Vi skal hele tiden have for øje, at foreningens midler kun er noget værd, når de anvendes til gavn for Paraplyens gæster og frivillige.

Stor tak til Paraplyens ledelse, medarbejdere, frivillige og bestyrelsen for et godt samarbejde i det forløbne år.

Pkt. 4: Knud Anker gennemgik regnskabet og der var ingen kommentarer eller spørgsmål. Regnskabet viste et underskud på kr. -18.035,47. Egenkapitalen er kr. 149.442,87, så det ser fornuftigt ud stadig væk.

Regnskabet vedlægges i særskilt fil.

Pkt. 5: Ingen indkomne forslag

pkt. 6: Kontingent kr. 100.- fastholdes.

Pkt. 7: Hans-Henrik og Petina er på valg og modtager gerne genvalg – de blev begge genvalgt.

Suppleanter Niels og Bente er på valg, Niels modtager gerne genvalg, Bente modtager genvalg hvis ikke der er nye kræfter, som vil træde til.

Niels blev genvalgt og som ny suppleant blev Niels Mikkelsen valgt.

Pkt. 8: Revisor Kim Truesen er på valg og han blev genvalgt.

Pkt. 9:

Der kom forslag om, at når der bliver opkrævet kontingent skulle stå min.(minimum) foran beløbet, for så vil medlemmerne måske indbetale mere end de kr. 100.-

Der kom forslag om at der kunne hænges opslag i vaskekælderen og der kunne laves flyers til det nye cykelstativ.

Der kom forslag om ture til Egholm Slot og Zengarden, disse foreslag er videregivet til Aktivitetsudvalget i Café Paraplyen og at der var højere betaling fra gæster til ture, som ikke var medlem af Paraplyens Venner.

Der var også forslag om, at køre i egne biler til udflugterne, da bustransport er meget dyr, men der er udfordringer med forsikringsansvar, så dette kan ikke lade sig gøre.

Der var også et ønske om medlemskort til Paraplyens Venner.

Der var et stort ønske om, at Café Paraplyens hjemmeside blev opdateret og brugt mere, da der var gæster, som ikke bruger Facebook. Dette videregives til Paraplyens ledelse, da det ligger i deres regi og ikke Paraplyens Venner.

Tåstrup, den 29/3-2023

For referat: Birgit Sander Voss